Նորմա (օպերա)

Նորմա (), իտալացի երգահան Վինչենցո Բելլինիի օպերա ( - «քնարերգական ողբերգություն») երկու գործողությամբ։ Իտալերեն լիբրետտոն Ֆելիչե Ռոմանիի ըստ ֆրանսիացի դրամատուրգ Ալեքսանդր Սումեի «Նորմա կամ երեխասպանություն» («Norma, ossia L’infanticidio») ողբերգության։ Առաջնախաղը կայացել է Միլանի «Լա Սկալա» թատրոնում 1831 թ. դեկտեմբերի 26-ին։ Օպերան շատերի կողմից համարվում է Վինչենցո Բելլինիի լավագույն ստեղծագործությունը, այն նաև բելկանտո ոճի երաժշտության անկյունաքարերից մեկն է։

Նորմայի դերերգի առաջին կատարողը XIX դարի իտալացի նշանավոր երգչուհի Ջուդիտա Պաստան է, որի համար Բելլինին գրել էր նաև Ամինայի դերերգը «Լուսնոտը» օպերայում։ XX դարում Նորմայի դերերգի լավագույն կատարողներից են սոպրանոներ Ռոզա Պոնսելը, Ջոան Սազերլենդը, Մոնտսերատ Կաբալիեն։ Նորմայի դերերգում փայլել է նաև Մարիա Կալլասը։ Հույն երգչուհին այն կատարել է 89 անգամ բեմի վրա և երկու անգամ ձայնագրել ստուդիայում (1954 և 1960 թթ)։

Մեր օրերում Նորմայի դերերգը կատարում են Էդիտա Գրուբերովան, Աննա Տոմովա-Սինտովան, Գալինա Գորչակովա, Ֆիորենցա Չեդոլինսը, Ջուն Անդերսոնը, Ռենե Ֆլեմինգը և ուրիշներ։

Նորմայի դերում հանդես է եկել անվանի հայ երգչուհի Գոհար Գասպարյանը՝ կատարելով այն Երևանի օպերային թատրոնի բեմում։ Երևանում «Նորման» ունեցել է երկու բեմադրություն՝ 1975 և 2001 թթ.։ Այսօր Նորմայի դերերգը հայ օպերային թատրոնի պրիմադոննա Անահիտ Մխիթարյանի  այցեքարտն է։ 2001 թ. Երևանում հենց նրա համար բեմադրված «Նորման» ցուցադրվել է նաև Մեծ թատրոնում, որտեղ կրկին  փայլատակել է Անահիտ Մխիթարյանը։ Նա համարվում է այդ դերերգի լավագույն կատարողներից մեկը աշխարհում։

Կաստա դիվա արիան Անահիտ Մխիթարյանի կատարմամբ(Մեծ թատրոն)https://www.youtube.com/watch?v=Wi6xMxXQIW4

Ծանոթագրություններ

Արտաքին հղումներ 
Նորմայի Casta diva արիան Հասմիկ Պապյանի կատարմամբ (YouTube)

1831 բեմադրվածներ
Իտալերեն օպերաներ